
****

**Materiál predkladaný na zasadnutie**

**Mestského zastupiteľstva v Spišskej Belej**

**dňa 13. decembra 2023**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |  |
| --- | --- |
| **Názov materiálu:** | Správa o vykonaných kontrolách hospodárenia s rozpočtovými prostriedkami a nakladania s majetkom mesta v Materskej škole Spišská Belá a Základnej škole J. M. Petzvala za rok 2022 |
| **Obsah materiálu:** | 1. Návrh na uznesenie 2. Dôvodová správa 3. Správy z vykonaných kontrol |
| **Návrh na uznesenie:** | **Uznesenie č. ........./2023**  Mestské zastupiteľstvo v  Spišskej Belej berie na vedomie správu o výsledkoch kontrol |
| **Stanovisko komisie:** | - |
| **Spracovateľ materiálu:** | Ing. Tomalová – hlavná kontrolórka |
| **Materiál predkladá:** | Ing. Tomalová – hlavná kontrolórka |
| **K bodu programu:** | 19. |
| **Počet strán:** | 4 |
| **Prílohy:** | Správy |
| **Dôvodová správa:** | V zmysle ustanovenia § 18f ods. 1 písm. d), zákona č. 369/1990 Zb. o obecnom zriadení v znení neskorších predpisov, je úlohou hlavného kontrolóra predložiť správu o výsledkoch kontroly priamo mestskému zastupiteľstvu na jeho najbližšom zasadnutí.  Kontrola bola vykonaná na základe schváleného plánu kontrolnej činnosti hlavnej kontrolórky. Dokumentácia z ukončených kontrol je k dispozícií u hlavnej kontrolórky pre potreby poslancov mestského zastupiteľstva. |
| **Meno, priezvisko, funkcia  a podpis predkladateľa:** | Ing. Slávka Tomalová – hlavná kontrolórka mesta Spišská Belá  ....................................... |

* **Kontrola hospodárenia s rozpočtovými prostriedkami a nakladania s majetkom mesta v Materskej škole Spišská Belá za rok 2022**

Mesto Spišská Belá je zriaďovateľom materskej školy ako samostatnej rozpočtovej organizácie od 1. 7. 2002. Na základe zmien, ktoré sú uvedené v novej zriaďovacej listine z 1. 6. 2007 a nasledujúcich siedmich dodatkoch, bolo v roku 2022 sídlo materskej školy: Mierová 15, Spišská Belá, súčasťou materskej školy je školská kuchyňa a školská jedáleň a elokované pracovisko Letná 5, Spišská Belá.

Počet detí, umiestnenie a zloženie v materskej škole k 15. 9. 2022 bolo:

299 detí spolu (14 tried)

- z toho 254 detí bolo v MŠ Mierová (12 tried)

44 detí bolo v MŠ Letná (2 triedy)

* predprimárne vdelávanie 106 detí spolu
* z toho 95 detí v MŠ Mierová

11 detí v MŠ Letná

Počet zamestnancov k rovnakému termínu bol 47, z toho pedagogickí zamestnanci 32, nepedagogickí 8, školská jedáleň 7.

V roku 2022 bola minimálna výška dotácie mesta určená na mzdy a prevádzku stanovená vo výške 2 605,00 eur na 1 dieťa materskej školy. Mestské zastupiteľstvo ju stanovilo prijatím VZN č. 6/2021 zo dňa 16. 12. 2021 o určení výšky dotácie na prevádzku a mzdy na žiaka školy a školského zariadenia na rok 2022.

Zákonní zástupcovia boli povinní platiť príspevok za pobyt detí v materskej škole vo výške 14,00 eur za kelendárny mesiac. Príspevok je určený na čiastočnú úhradu výdavkov materskej školy na jedno dieťa do 6 rokov, za deti v predškolskom veku sa príspevok neplatí. Mestské zastupiteľstvo ho stanovilo pre rok 2022 prijatím VZN č. 5/2021 zo dňa 24. 6. 2021, ktoré mení a dopĺňa VZN 3/2020 a VZN 6/2020 o určení výšky príspevku na činnosť školy a školského

zariadenia v zriaďovateľskej pôsobnosti mesta Spišská Belá. Prijatím VZN č. 2/2022 zo dňa 14. 7. 2022 o určení výšky príspevku na činnosť školy a školského zariadenia v zriaďovateľskej pôsobnosti mesta Spišská Belá bol tento príspevok od 1. 9. 2022 zvýšený na 20,00 eur na 1 dieťa za kalendárny mesiac, okrem detí v predprimárnom vzdelávaní, detí v hmotnej núdzi a detí umiestnených v zariadení podľa rozhodnutia súdu.

Evidencia vyberania príspevkov zákonných zástupcov bola prekontrolovaná, nedostatky, alebo rozdiely neboli zistené. Poplatky platia zákonní zástupcovia včas. Materská škola neeviduje nedoplatok na príspevkoch zákonných zástupcov.

Predmetom kontroly boli finančné operácie výdavky materskej školy - faktúry a ich následná bezhotovostná likvidácia, s dôrazom na správnosť a úplnosť účtovných dokladov a hospodárnosť a účelnosť nákladov. Prijaté faktúry sú vedené chronologicky, čo zachytáva kniha došlých faktúr. Účtovné doklady boli za kontrolované obdobie spracované v zmysle zákona č. 431/2002 Z. z. o účtovníctve. Predkladané výdavky sa týkali obstarania energií, vyplácania miezd a súvisiacich nákladov, opráv, nákupu spotrebného materiálu, potravín, čistiacich prostriedkov, telekomunikačných služieb, vybavenia MŠ a pod.

Celkové rozpočtované výdavky pre rok 2022 boli vo výške 1 156 543,00 eur, skutočné čerpanie bolo na úrovni 96 %, t. j. 1 107 921,74 eur. Príjmy MŠ boli rozpočtované na rok 2022 vo výške 138 000,00 eur., skutočný výber bol vo výške 141 040,37 eur, plnenie predstavuje 102 %.

Prehľad najvýznamnejších nákladov MŠ v eur:

Spotreba materiálu 115 259,12

Spotreba energie 82 484,55

Opravy a udržiavanie 10 695,62

Ostatné služby 12 653,63

Osobné náklady 883 412,49

Odpisy dlhodobého majetku 48 307,00

Náklady z odvodu príjmov 137 690,35

Prehľad výnosov MŠ v eur:

Tržby za služby 133 078,78

Ostané výnosy z prev. činnosti 9 550,01

Výnosy z bežných transf. z RO 1 047 748,44

Výnosy z kapit. transf z RO 48 307,00

Výnosy samosprávy z bežných trasf. ŠR 60 173,30

Pri kontrole nebolo zistené porušenie zákonov a postupov účtovania. Povinne zverejňované doklady sú uvádzané na internetovej stránke materskej školy s prepojením na http://ms-spisska-bela.obecny-portal.sk/.

**• Kontrola hospodárenia s rozpočtovými prostriedkami a nakladania s majetkom mesta v Základnej škole J. M. Petzvala za rok 2022**

Mesto Spišská Belá je zriaďovateľom základnej školy ako rozpočtovej organizácie mesta od 1. 1. 2001. Súčasťou školy je školský klub detí a výdajná školská jedáleň na ulici Mierová 15, Spišská Belá, ktorá začala činnosť od 1. 9. 2022.

Počet žiakov k 31. 12. 2022 v ZŠ bol 384.

Počet tried v ZŠ - 18

z toho: 1. – 4. ročník 8 tried (159 žiakov)

5. – 9. ročník 10 tried (225 žiakov)

Počet žiakov v školskom klube - 77.

Počet zamestnancov k 31. 12. 2022 bol 36, z toho pedagogickí zamestnanci 29 (z toho 4 asistentky učiteľa, nepedagogickí zamestnanci 7.

Zákonní zástupcovia boli povnní prispievať sumou 5 eur za kalendárny mesiac na čiastočnú úhradu nákladov spojených s činnosťou školského klubu detí Mestské zastupiteľstvo ho stanovilo pre rok 2022 prijatím VZN č. 5/2021 zo dňa 24. 6. 2021, ktoré mení a dopĺňa VZN 3/2020 a VZN 6/2020 o určení výšky príspevku na činnosť školy a školského zariadenia v zriaďovateľskej pôsobnosti mesta Spišská Belá . Prijatím VZN č. 2/2022 zo dňa 14. 7. 2022 o určení výšky príspevku na činnosť školy a školského zariadenia v zriaďovateľskej pôsobnosti mesta Spišská Belá bol tento príspevok od 1. 9. 2022 zvýšený na 10,00 eur za kalendárny mesiac.

Evidencia úhrad príspevkov zákonných zástupcov bola prekontrolovaná, nedostatky, alebo rozdiely neboli zistené. Poplatky platia zákonní zástupcovia včas. Základná škola neeviduje nedoplatok na príspevkoch zákonných zástupcov za rok 2022.

Predmetom kontroly boli finančné operácie - výdavky základnej školy - faktúry a ich

následná bezhotovostná likvidácia, s dôrazom na správnosť a úplnosť účtovných dokladov a hospodárnosť a účelnosť nákladov. Prijaté faktúry sú vedené chronologicky, čo zachytáva kniha došlých faktúr. Účtovné doklady boli za kontrolované obdobie spracované v zmysle zákona č. 431/2002 Z. z. o účtovníctve. Predkladané výdavky sa týkali obstarania energií, vyplácania miezd a súvisiacich nákladov, opráv, nákupu spotrebného materiálu, potravín, čistiacich prostriedkov, telekomunikačných služieb a pod. Pri kontrole výdavkov hradených v hotovosti neboli zistené nedostatky, resp. porušenia. Išlo o drobné prevádzkové náklady – poštovné, cestovné, a pod.

Celkové rozpočtované výdavky ZŠ pre rok 2022 boli vo výške 1 187 985,00 eur, skutočné čerpanie bolo na úrovni 98 %, t. j. 1 163 557,33 eur. Príjmy boli rozpočtované na rok 2022 vo výške 28 028,00 eur, skutočný výber bol vo výške 27 957,13 eur, čo je 99,74 %.

Prehľad najvýznamnejších nákladov ZŠ v eur:

Spotreba materiálu 49 950,61

Spotreba energie 22 199,53

Opravy a udržiavanie 17 325,15

Ostatné služby 38 179,19

Osobné náklady 1 029 289,74

Odpisy dlhodobého majetku 31 519,36

Náklady z odvodu príjmov 22 446,86

Prehľad výnosov MŠ v eur:

Tržby za služby 26 957,13

Výnosy z bežných transf. z RO 89 913,60

Výnosy z kapit. transf z RO 31 519,36

Výnosy samosprávy z bežných trasf. ŠR 1 072 643,73

Pri kontrole nebolo zistené porušenie zákonov a postupov účtovania. Povinne zverejňované doklady sú uvádzané na internetovej stránke materskej školy s prepojením na http://zs-petzvala.obecny-portal.sk/.